n_a
Language: Luhya_Maragoli | Genre: Story

kwikala no mwana ku magulu naho kuhagata nu kumulihitsa ligomia. Ligagula lyali vutswa linyala kokolwa no mundu uduki kigira muleri yali anyala kumiga mwana niva yakagerizi kokola ku. Nyina mwana ni yakamiranga waatsiye muleri yatsitsanga kulangira musiongo ma yaatsa. Valeri vassuviranga kuduka yaatse.

               Mukana natsia kutsia mu mihiga likoni ndi yigitsangwa kutsia mukidaho no kotenya itsingu. Avana vakana vali vanyala kwiyunga halala vatsia kukalaga umunyu. Amadiku gene yago ijumbi yalange ho dave. Vakalaganga ilise lyo mukivanda ma vasamba umunyu. Vavugulanga lisiza lyosi kolomba umunyu zana yigu na vayoya valeta yengo.

              Mukana naduka okola miyinzi jo mulimi valombanga vufwuva na vandi vatsia kahonga mu mulimi. Mukana naduka mu mihiga komi na mbili yamanya atula mu nyumba ya mama wewe atsia kogona na vandi mu chavogono. Avakana vatsitsanga kogona mu nyumba yo mukeere waleka liivula naho wo musakulu wewe yakutsa ma yavula kwiranywa kigira sia nyala kandi kwivula dave.